paragraph_text: Farscape su producirali kompanija Jima Hensona (poznata po Muppetima), Hallmark Entertainment i Sci Fi Channel. Farscape su smislili Rockne S. O'Bannon, Brian Henson, a izvršni producent je David Kemper. Serija je prvi put emitirana 1999. godine, a završila je s emitiranjem neočekivano 2003. godine, kao razlog navedeni su preveliki troškovi. Farscape je tako ostao bez kraja i bez znakova za nastavak snimanja. Na kraju ipak je došlo do rješenja; snimljena je miniserija Farscape: The Peacekeeper Wars koja je prikazana u listopadu 2004. godine na Sci Fi Channelu.